CELEX: 32020R1720
Language: fi
Date: 2020-11-17 00:00:00
Title: Komission asetus (EU) 2020/1720, annettu 17 päivänä marraskuuta 2020, asetuksen (EU) N:o 142/2011 muuttamisesta Georgiasta peräisin olevan lemmikkieläinten ruuan tuonnin osalta (ETA:n kannalta merkityksellinen teksti)

18.11.2020   
               
               
                  FI
               
               
                  Euroopan unionin virallinen lehti
               
               
                  L 386/6
               
            
         KOMISSION ASETUS (EU) 2020/1720,
         annettu 17 päivänä marraskuuta 2020,
         asetuksen (EU) N:o 142/2011 muuttamisesta Georgiasta peräisin olevan lemmikkieläinten ruuan tuonnin osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (1) ja erityisesti sen 41 artiklan 3 kohdan ensimmäisen ja kolmannen alakohdan ja 42 artiklan 2 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 142/2011 (2) vahvistetaan säännöt asetuksen (EY) N:o 1069/2009 täytäntöönpanoa varten, lemmikkieläinten ruoan tuontiin sovellettavat ihmisten ja eläinten terveyttä koskevat edellytykset mukaan luettuina. Lemmikkieläinten ruuan, puruluut mukaan luettuina, unioniin tuontia ja unionin kautta tapahtuvaa kuljetusta koskevat vaatimukset ja kolmansien maiden luettelo vahvistetaan kyseisen asetuksen liitteessä XIV.
                  
               
                     (2)
                  
                  
                     Georgia pyysi 19. maaliskuuta 2019, että se sisällytettäisiin asetuksen (EU) N:o 142/2011 liitteessä XIV olevaan luetteloon käsitellyn, muun kuin purkitetun lemmikkieläinten ruuan unioniin tuonnin osalta.
                  
               
                     (3)
                  
                  
                     Komissio teki paikan päällä tehtäviä tarkastuksia, mukaan lukien perusteellisen arvioinnin hakijana olevan kolmannen maan eläinlääkintälainsäädännöstä ja hakijana olevan kolmannen maan toimivaltaisten viranomaisten valmiuksista panna kyseinen lainsäädäntö täytäntöön ja suorittaa virallista valvontaa, tarkoituksenaan lisätä hakijana oleva kolmas maa asetuksen (EU) N:o 142/2011 liitteessä XIV olevaan luetteloon käsitellyn, muun kuin purkitetun lemmikkieläinten ruuan unioniin tuonnin osalta. Georgian toimivaltaiset viranomaiset ovat vakuuttaneet komissiolle, että Georgia voi täyttää asianmukaiset terveysvaatimukset ja antaa riittävät takeet käsitellyn, muun kuin purkitetun lemmikkieläinten ruuan tuotannon osalta harjoittamastaan valvonnasta. Sen vuoksi on perusteltua lisätä Georgia luetteloon niistä kolmansista maista, joista saa tuoda unioniin ja kuljettaa unionin kautta käsiteltyä, muuta kuin purkitettua lemmikkieläinten ruokaa.
                  
               
                     (4)
                  
                  
                     Sen vuoksi asetusta (EU) N:o 142/2011 olisi muutettava.
                  
               
                     (5)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 142/2011 liite XIV tämän asetuksen liitteessä olevan tekstin mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä marraskuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 300, 14.11.2009, s. 1.
         
            (2)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
      
      
         
            LIITE
            Korvataan asetuksen (EU) N:o 142/2011 liitteessä XIV olevan II luvun 1 jaksossa olevan taulukon 2 rivi 12 seuraavasti:
            
               
                           ”12
                        
                        
                           Lemmikkieläinten ruoka, puruluut mukaan luettuina
                        
                        
                           
                                       a)
                                    
                                    
                                       Kun kyse on käsitellyistä lemmikkieläinten ruuista ja puruluista: 35 artiklan a alakohdan i ja ii alakohdassa tarkoitetut ainekset.
                                    
                                 
                                       b)
                                    
                                    
                                       Kun kyse on raa’asta lemmikkieläinten ruuasta: 35 artiklan a alakohdan iii alakohdassa tarkoitetut ainekset.
                                    
                                 
                        
                           Lemmikkieläinten ruoka ja puruluut on tuotettava liitteessä XIII olevan II luvun mukaisesti.
                        
                        
                           
                                       a)
                                    
                                    
                                       Kun kyse on raa’asta lemmikkieläinten ruuasta:
                                       Asetuksen (EU) N:o 206/2010 liitteessä II olevassa 1 osassa tai asetuksen (EY) N:o 798/2008 liitteessä I luetellut kolmannet maat, joista jäsenvaltiot sallivat saman lajin eläimistä peräisin olevan tuoreen, ainoastaan luullisen lihan tuonnin.
                                       Kaloista saatavan aineksen osalta päätöksen 2006/766/EY liitteessä II luetellut kolmannet maat.
                                    
                                 
                                       b)
                                    
                                    
                                       Kun kyse on puruluista ja muusta lemmikkieläinten ruuasta kuin raa’asta lemmikkieläinten ruuasta:
                                       
                                                    
                                                
                                                
                                                   Asetuksen (EU) N:o 206/2010 liitteessä II olevassa 1 osassa luetellut kolmannet maat sekä seuraavat maat:
                                                   
                                                                
                                                            
                                                            
                                                               (JP) Japani
                                                            
                                                         
                                                                
                                                            
                                                            
                                                               (EC) Ecuador
                                                            
                                                         
                                                                
                                                            
                                                            
                                                               (LK) Sri Lanka
                                                            
                                                         
                                                                
                                                            
                                                            
                                                               (TW) Taiwan
                                                            
                                                         
                                                                
                                                            
                                                            
                                                               (SA) Saudi-Arabia (ainoastaan siipikarjasta peräisin oleva käsitelty lemmikkieläinten ruoka)
                                                            
                                                         
                                                                
                                                            
                                                            
                                                               (GE) Georgia (ainoastaan käsitelty, muu kuin purkitettu lemmikkieläinten ruoka)
                                                            
                                                         
                                             
                                                    
                                                
                                                
                                                   Kaloista saatavasta aineksesta valmistetun käsitellyn lemmikkieläinten ruuan osalta päätöksen 2006/766/EY liitteessä II luetellut kolmannet maat.
                                                
                                             
                                 
                        
                           
                                       a)
                                    
                                    
                                       Kun kyse on purkitetusta lemmikkieläinten ruuasta: Liitteessä XV oleva 3A luku.
                                    
                                 
                                       b)
                                    
                                    
                                       Kun kyse on muusta käsitellystä lemmikkieläinten ruuasta kuin purkitetusta lemmikkieläinten ruuasta: Liitteessä XV oleva 3B luku.
                                    
                                 
                                       c)
                                    
                                    
                                       Kun kyse on puruluista: Liitteessä XV oleva 3C luku.
                                    
                                 
                                       d)
                                    
                                    
                                       Kun kyse on raa’asta lemmikkieläinten ruuasta: Liitteessä XV oleva 3D luku.”